Diari Oficial de la Generalitat Valenciana


Sumari del DOGV 7951, del 04-01-2017 (2016/10593)

ACORD de 23 de desembre de 2016, del Consell, pel qual s'autoritza a la consellera de Justícia, Administració Pública, Reformes Democràtiques i Llibertats Públiques l'aprovació de l'expedient de rescabalament EI 44/2016 i la imputació amb càrrec a l'exercici 2016 d'obligacions contretes en l'exercici 2015 en favor de Recall Information Management, SA, pel servei d'arxiu, depòsit, custòdia i gestió de documentació administrativa de la Direcció Territorial de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7951

Data del DOGV
:   04-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10709


Data del document
:   23-12-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Acord

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

ACORD de 23 de desembre de 2016, del Consell, pel qual s'autoritza a la consellera de Justícia, Administració Pública, Reformes Democràtiques i Llibertats Públiques l'aprovació de l'expedient de rescabalament EI 44/2016 i la imputació amb càrrec a l'exercici 2016 d'obligacions contretes en l'exercici 2015 en favor de Recall Information Management, SA, pel servei d'arxiu, depòsit, custòdia i gestió de documentació administrativa de la Direcció Territorial de València. [2016/10468]  
  
  
Segons l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon a la persona titular de la Conselleria de Justícia, Administració Pública, Reformes Democràtiques i Llibertats Públiques sotmetre amb l'autorització prèvia del Consell l'aprovació dels expedients de rescabalament tramitats per l'esmentada conselleria.  
Per to això, en virtut del que disposa l'article 106.3 de la Llei 1/2015, i a proposta de la consellera de Justícia, Administració Pública, Reformes Democràtiques i Llibertats Públiques, el Consell, prèvia deliberació, en la reunió del 23 de desembre de 2016,  
  
  
ACORDA  
  
Primer  
Autoritzar l'aprovació de l'expedient de rescabalament EI 44/2016 per la persona titular de la Conselleria de Justícia, Administració Pública, Reformes Democràtiques i Llibertats Públiques.  
  
Segon  
Autoritzar la imputació al pressupost ordinari de la Conselleria Justícia, Administració Pública, Reformes Democràtiques i Llibertats Públiques de les obligacions adquirides per import d'11.752,98 euros, IVA inclòs, en favor de l'empresa Recall Information Management, SA, pel servei d'arxiu, dipòsit, custòdia i gestió de la documentació administrativa de la Unitat d'Entitats Jurídiques de la Direcció Territorial de València, entre febrer i agost de 2015, ambdós inclosos.  
  
  
València, 23 de desembre de 2016  
  
La consellera secretària,  
MÓNICA OLTRA JARQUE